procesaur/Wiki.mk huggingface dataset:
ФК Јувентус сезона 2012-2013

Сезоната 2012-13 за фудбалскиот клуб Јувентус била 115 од неговото основање и шеста последователна сезона во највисоката лига на италијанскиот фудбал.
1 Дресови
Спортска опрема: Најк
Главен спонзор: Jeep
2 Преглед на сезоната
Клубот ја започнал сезоната со истиот стручен штаб како и минатата сезона. Пред почетокот на сезоната тренерот на клубот Антонио Конте, бил обвинет за местење на натпревари во периодот додека ја водел екипата на Сиена и му била изречена суспензија од стартот на првенството до 5 декември 2012. За тоа време неговата улога ја вршеле неговите помошници Масимо Карера и Анџело Алесио. Клубот ја започнал сезоната со титула во Суперкупот на Италија, каде го победиле Наполи со 4-2 по прдолженија. Сезоната во Серија А, Јувентус ја започнал на 25 август, кога на домашен терен ја победиле Парма со 2-0. На 5 мај 2013, Јувентус математички ја осигурал својата 29-та титула првак на Италија, откако го победиле Палермо со 1-0 во Торино со голот на Артуро Видал од пенал во 59-тата минута од натпреварот.
Јувентус се натпреварувал и во Лигата на шампионите во оваа сезона и завршил како прв во групата Е пред Шахтар Донецк бранителот на титулата Челзи и Нордсјеланд. Во осминафиналето го елиминирале шкотски Селтик, со вкупен резултат од 5-0, пред во четвртфиналето да загубат од подоцнежниот шампион Баерн Минхен со вкупни 4-0.
Во италијанскиот куп Јувентус е елиминиран во полуфиналето од Лацио со вкупен резултат 3-2.
3 Состав
Сите овие играчи со исклучок на четвртиот голман Лаурентиу Бранеску, играле барем во еден натпревар од Серија А во оваа сезона.
играчите во италик го напуштиле клубот во текот на сезоната
4 Серија А
4.1 Завршна табела
4.2 Лига на шампиони
4.2.1 Групна фаза
+Група Е
Тим
Јувентус, 6, 3, 3, 0, 12, 4, +8, 12
Шахтар Донецк, 6, 3, 1, 2, 12, 8, +4, 10
Челзи, 6, 3, 1, 2, 16, 10, +6, 10
Нордсјеланд, 6, 0, 1, 5, 4, 22, &minus;18, 1
4.2.2 Нокаут фаза
5 Најдобри стрелци
, Играч, Серија А, Лига на шампиони, Coppa Italia, Суперкуп на Италија, Вкупно
1, Артуро Видал, 10, 3, 1, 1, 15
2, Мирко Вучиниќ, 10, 2, 1, 1, 14
3, Фабио Кваљарела, 8, 4, 0, 0, 12
4, Себастијан Џовинко, 7, 2, 2, 0, 11
5, Алесандро Матри, 8, 2, 0, 0, 8
6, Клаудио Маркизио, 6, 2, 0, 0, 8
7, Пол Погба, 5, 0, 0, 0, 5
Андреја Пирло, 5, 0, 0, 0, 5
9, Стефан Лихтштајнер, 4, 0, 0, 0, 4
10, Емануеле Џакерини, 3, 0, 0, 0, 3
Квадво Асамоа, 2, 0, 0, 1, 3
Ӻ

Ӻ — кирилична буква која ја користи несловенскиот нившки јазик. Буквата е создадена од кириличната буква Г со додавање на хоризонтална линија и кука.
1 Употреба
Во јазикот се користи за гласот .
2 Поврзано
*Г
*Ғ
*Кирилица
Ԁ

Комиска д ( ; italics: '' '') е кирилична буква која се користи за несловенски јазици. Оваа буква била воведена со Молодцовата азбука. Буквата се користела во минатото за комискиот јазик.
1 Употреба
Буквата го претставувала гласот /d/.
2 Поврзано
*Комиски јазик
* Кирилица
Ꚉ

Ꚉ (Ꚉꚉ; ''Ꚉꚉ'') — кирилична буква која се користела од несловенскиот апхаски јазик, како и од осетскиот јазик.
1 Употреба
Буквата се користела во апхаскиот јазик за гласот /dz/.
2 Поврзано
*Д
* Ѕ
* Кирилица
Ԃ

Комиска ѓ ( ; italics: '' '') е кирилична буква која се користела од несловенски јазици. Буквата била користена од комискиот јазик во 1920-те
1 Употреба
Во јазикот буквата се користела за гласот /ɟ/.
2 Поврзано
*Комиски јазик
* Кирилица
Lazy (песна на Deep Purple)

"Lazy" е песна на англискиот бенд Deep Purple од нивниот шести албум издаден во 1972 година, ''Machine Head''. Верзија на оваа песна изведена во живо може да се најде на албумот ''Made in Japan'', издаден подоцна истата година.
Според читателите на магазинот „Guitar World“ оваа песна се наоѓа на 74-то место на најдобрите гитарски соло изведби на сите времиња.
Билефелд

Билефелд (|Bielefeld) — град во северозападна Германија, на североистокот на сојузната покраина Северна Рајна-Вестфалија. Се наоѓа на падините на Тевтобуршката шума.
Името на градот потекнува од зборот „беливелд“ што значи шумовит рид.
Има регионална шифра (AGS) 5711000, NUTS (DEA41) и LOCODE (DE BFE) код.
1 Географски и демографски податоци
Градот се наоѓа на надморска височина од 118 метри. Површината на општината изнесува . Во самиот град, според податоцитe од 2015 г. има 333.090 жители.
2 Познати личности
* Кристијан Фридрих Насе (1778–1851) — психијатар
* Август Крениг (1822–1879) хемичар и физичар
* Вилхелм Фридрих Мурнау (1888–1931) режисер
* Хорст Весел (1907–1930) — месен водач на СА прогласен за маченик; автор на „Знамето високо“, химната на НСДАП
* Бернхард Шлинк (р. 1944) — писател
Гугол

Гугол — голем број кој може да се претстави како10<sup>100</sup>. Станува збор за број во кој првата цифра е 1, а потоа следат 100 нули:    
10.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000
Називот за овој број го дал внукот на американскиот математичар Едвард Каснер. Називот за овој број станал популарен во неговата книга „Математиката и имагинацијата“ која била објавена во 1940 година.
Технолошката компанија Google своето име го добила според овој број со тоа што спелувањето на англиски е променето.
Свиларка

Свиларката е член на семејството свиларки од редот на врапчевидните. Оваа елегантна птица, 18-21 см долга, со зашилена цуцулка, што патува во големи, номадски јата со силен, директен лет, се размножува во зимзелените шуми во северните делови на Европа, Азија и западна Северна Америка. Има три вида свиларки во светот, и како ''Bombycilla cedrorum'' се јавува во Северна Америка, а како ''Bombycilla japonica'' само во Азија. Номинираниот вид, пак, е единствен член на семејството чија распространетост е на сите континенти на географските ширини веднаш под Арктикот.
Оваа птица ја има и во Македонија.
1 Опис
Свиларката е поголема, подебела и посива од американската ''Bombycilla cedrorum'' и има светложолта, црна или ’рѓапортокалова боја на врвовите од пердувите на опашката и жолта, бела, црвена или црна лента долж пердувите на крилјата. Долната страна на пердувите од опашката се силна ’рѓа боја. Клунот и нозете се темни, а кафеавите очи се поставени во тесна црна маска истакната со бела боја.
Повикот е пријатен ѕвонлив звук.
2 Размножување
Гнездото обично го сместуваат високо на борово дрво, но локацијата ја определуваат според можностите за хранење. Секоја птица или пар може да има повеќе од едно гнездо во истата област. Гнездата имаат надворешен пречник од 15 до 18 см и се послани со мека трева и мов. Во просек, леглото има 4-6 јајца со бледо сина боја, темни дамки и неправилни линии. Инкубацијата трае околу 14 дена, а младенчињата го напуштаат гнездото околу 13 до 15 дена по испилувањето.
3 Исхрана
Како и кај другите свиларки, исхраната им се состои главно од бобинки, но се надополнува со инсекти, особено за време на сезоната на парење.
Овој вид е еруптивен, движејќи се во непредвидливи миграциски модели од година во година, а особено кон југ, често во огромен број. Ако понудата на бобинки зимно време ја нема, тогаш се движат кон Велика Британија и Ирска. Голем број птици се појавиле таму во зимите 2011-2 и 2012-3, но најголемата навала веројатно била зимата 1946-47 во Британија, кога пристигнале 12.500 птици, предизвикана од една од најтешките зими.
Овие птици, зимно време се приближуваат и им веруваат на луѓето, па влегуваат во градините каде има бобинки, а особено ако ја има оскорушата.
4 Потекло на поимот
Научното име ''Bombycilla'', потекнува од латинскиот ''Bombyx'' (свила) и ''cilla'' (опашка). Во многу јазици, името на птицата е директно преведено од овој научен назив, како во шведскиот ''Sidensvans'', германскиот ''Seidenschwanz'', па и во македонскиот - ''свиларка''.
5 Галерија
Space Truckin'

„Space Truckin'“ е песна на англискиот рок бенд Deep Purple. Таа е седма и последна песна од нивниот шести албум ''Machine Head''. Во песната се пее за патување низ вселената и во неа се истакнуваат вокалните способности на фронтменот Ијан Гилан и моќното свирење на тапани на Ијан Пајс.
Во преработената верзија од нивниот албум од 1982 година, ''Live in London'', песната трае 31 минута во изведба во живо. Во оваа верзија од песната може да се забележат различни импровизации од страна на членовите на бендот кои на моменти ги свират главните делови од песната „Child in Time“.
Оваа песна се појавува во филмот ''Lords of Dogtown'' кога протагонистите се прикрадуваат во празни базени со цел да возат скејтборд.
1 Персонал
*Ијан Гилан – вокал
*Ричи Блекмур – гитара
*Роџер Глоувер – бас гитара
*Џон Лорд – клавијатура
*Ијан Пајс – тапани
Ајачо

Ајачо (|Adiacium; |Ajaccio; |Aiacciu; |Ajaccio) — град на островот Корзика и административен центар на истоимениот департман и регион во Франција. Ајачо е најголемиот град на овој средоземен остров и до 2018 г. бил седиште на департманот Јужна Корзика пред неговото укинување.
1 Познати луѓе
* Карло Буонапарте (1746–1785), политичар, татко на Наполеон
* Јозеф Феш (1763–1839), кардинал
* Феликс Бачиоки (1762-1841), генерал
* Наполеон Бонапарт, роден на 15 август 1769 и умрел на 5 мај 1821 на островот Света Елена, император на Франција
* Лисјен Бонапарт (1775–1840), принц, министер за внатрешни работи на Франција
* Елиза Бонапарт (1777–1820), голема војвотка на Тоскана
* Луј Бонапарт (1778–1846), крал на Холандија
* Каролина Бонапарт (1782–1839), кралица на Неапол и Сицилија
* Жером Бонапарт (1784–1860), крал на Вестфалија
* Ирене Бордони (1895–1953), пејачка, театарска и филмска глумица
* Франсоа Дипра (1941–1978), француски писател
* Мишел Ферачи-Пори (р. 1949), француски писател
* Жан-Мишел Кавали (р. 1959), селектор
2 Збратимени градови
* Јена (Германија) од 2003.
* Ларнака (Кипар) 1989.
* Палма де Мајорка (Шпанија) од 1980.
* Дејна Поинт (САД) од 1990.
* Мадалена (Италија) од 1991.
* Маракеш (Мароко) од 2005.
3 Галерија
4 Поврзано
* Епископија Ајачо
* Корзика
* Наполеон
5 Библиографија
**
6 Надворешни врскиExternal links
****
Вупертал

Вупертал (гер. ''Wuppertal'') — град во германската сојузна покраина Северна Рајна-Вестфалија. Поседува регионална шифра (AGS) 5124000, NUTS (DEA1A) и LOCODE (DE WUP) код. Тој е стопански, индустриски, културен и универзитетски центар на својот регион. Градот лежи на брегот на реката Вупер.
Се наоѓа јужно од Руската област, во географскиот регио Рајна-Рур, околу 30км источно од Деселдорф, 40км североисточно од Келн, и 23 километри југоисточно од Есен.
Градот има 356,000 жители, по што е седумнаесетти најголем германски град, а седми по големина во Северна Рајна-Вестфалија.
1 Географски и демографски податоци
Градот се наоѓа на надморска височина од 101 до 350 метри. Површината на општината изнесува 168,4 км<sup>2</sup>. Во самиот град според проценките од 2010 година живееле 351,050 жители. Просечната густина на населението изнесува 2,085 жители на км<sup>2</sup>.
2 Занимливости
Во Вупертал се наоѓаат преку 4.500 објекти под заштита на државата. Поголемиот дел е од периодот на класицизмот, арт нуво и баухауса.
Родната куќа на Фридрих Енгелс денес е еден од градските музеи.
Играчкиот театар во Вупертал, под раководство на Пин Бауш е истакната културна институција, која настапувала низ целиот свет.
Од 1901 година, во градот постоела висечка железничка линија (Wuppertaler Schwebebahn). Таа е поставена 8 метри над градските улици и 12 метри над реката Вупер.
Гвинед

+ Гвинед''Gwynedd''
Географија
Површина- Вкупно- % вода, II место2.548 км<sup>2</sup>? %
Админ. центар, Карнавон
Најголем град, Бангор
ISO 3166-2, GB-GWN
ONS, 00NC (ONS)W06000002 (GSS)
Демографија
Население:-- Густина, место место жит/км<sup>2</sup>
Народност, 99,0% Белци
велшки- Секое ниво, I место76,1%
Гвинед (|Gwynedd; |Gwynedd) — област во северозападен Велс, наречена по Кралство Гвинед. Оваа област е втора по големина во земјата и меѓу најретко населените. Голем дел од населението говори велшки јазик. Името Гвинед се однесува и на зачувана грофовија, која ги опфаќа областите Гвинед и Англси. Во културна-историска смисла, името важи за целиот Северен Велс, кајшто се протегало некогашното Кралство Гвинед. Денес површината изнесува 2.548 км².
Најважна висоокбразовна установа во Гвинед е Бангорскиот универзтет во градот Бангор. Најзначајна природна знаменитост е живописниот полуостров Лин и Националниот парк Сноудонија.
1 Историја
Гвинед бил независно кралство од крајот на римскиот период, па сè до XIII век, кога потпаднал под англиска власт. Денешен Гвинед е еден од осумте грофовии во земјата создадени во 1974 г. врз основа на целините во некогашното кралство. Ги опфаќал старите грофовии Англси, Карнавоншир и Мерионетшир со исклучок на Едејрнион (кој е во Клуид), како и неколку реони во Денбишир: Ланруст, Лансанфрајд Глан Конви, Еглујсбах, Ландогед и Тир Иван.
2 Познати личности
*Вејн Хенеси — голман во Фудбалската репрезентација на Велс, играч за ФК „Вулверхемптон Вондерерс“
*Т.Е. Лоренс, наречен „Лоренс од Арабија“ — офицер и деец на Блискиот Исток
*Дејвид Лојд Џорџ — премиер на Велика Британија
*Дафи — соул-пејачка.
*Брин Тервел — оперски пејач
3 Поврзано
* Национален парк Сноудонија
* Области во Велс
Борче Неделковски

Борче Неделковски (1916 - 1985) од Скопје е најдобриот фудбалски судија на сите времиња од Македонија. Тој е првиот судија со знак на ФИФА во Македонија, а еден од првите тројца со ФИФА знак во СФРЈугославија заедно со Васа Стефановиќ и Лео Лемешиќ.
Пред Втората светска војна завршил Трговача академија во Скопје. Од 1941-ва до 1943-та е во заробеништво во Германија во работнички логори.
Фудбалки судија станува веднаш по завршувањето на војната, а од 1949-та е меѓународен судија. Има одсудено над 60 меѓународни натпревари, вклучително и полуфиналето на Купот на Саемските градови (сегашна УЕФА лига) на Сан Сиро помеѓу Милан и Келн. Тогаш таму настапуваат големите звезди Суареш, Шнелингер...
Во рамките на Купот на Маршал Тито, има одсудено најмногу финални натпревари од сите судии во СФРЈ, дури пет (5). Вклучително и најдраматичното финале на Купот на Маршалот на сите времиња Раднички (Белград) - Партизан (Белград) 3:5 (3:0), кога во второто полувреме Стјепан Бобек постигнува три гола.
По големата афера со местење на фудбалските натпревари во Италија, кога се суспендирани сите италијански фудбалски судии, 3 судијски тројки од СФРЈ одат на “испомош“ и судат во италијанското Калчо. Борче Неделковски на тој начин, низ 2-годишниот ангажман во Калчото, е единствен македонски судија што било когаш судел во лигата на Италија.
По “пензионирањето“ како фудбалски судија станува Генерален секретар на ФК Вардар од Скопје. Во негово време изградено е помошното игралиште на Вардар, а се поставени и рефлекторите на тогашниот Градски стадион.
Со сопругата Виолета има две деца Ратко и Миленко.
Грозни

Грозни (руски: ''Грозный'', чеченски: ''Соьлж-ГIала'') — град во Русија и главен град на Чеченија. Градот се наоѓа во северниот дел на Кавказ. Според пописот на населението од 2010 година во градот живееле 271.596 жители, а пред војната во Чеченија, околу 399.000.
1 Историја
Грозни е основан во 1818 како руска тврдина на реката Солжи. Името е отсликавано негостољубиво опкружување на чеченски горештински ајдуци. Првото име на местото било „грозна тврдина“ (крепость Грозная), а како околу тврдината со време настанал град, така во 1870 година името е променето во Грозни. Во оваа тврдина своевремено служеле како војници Михаил Љермонтов и Лав Толстој.
Грозни станал главен град на новооснованата Чеченска автономна област во 1922 година.
За време на војната во Чеченија било уништено околу 80% од градот. Најжестоките борби се водени од 1994 година до 1996 година (Прва чеченска војна). Од јануари 2000 година Грозни е под контрола на органите на Руска федерација (Втора чеченска војна).
Последните години во Грозни трае голем проект за обнова. Во септември 2006 е објавено дека во центарот на градот потполно се обновени последиците од војната. Аеродромот Грозни (међ. ознака GRV) повторно е отворен во октомври.
Локалниот фудбалски клуб Терек Грозни во 2004 година освоил пехар на победник на рускиот куп и играл во купот УЕФА.
2 Контроверзии околу името
Чеченските сепаратисти го нарекуваат градот Џовкар Гала, Џокар или Џохар (чеченски: ''Джовхар-ГІала'') по првиот претседател на сепаратистичката Чеченска Република Ичериј Џохар Дудајев.
Во декември 2005 година чеченскиот парламент се обратил на властите на Русија со молба да го смени името Грозни во ''Ахмадкала''. Оваа барање е објаснето со желба да се заборави на темните страници на чеченската историја. Новото име требало да потсетува на атентатот на убиениот претседател Ахмад Кадиова. Актуелниот премиер на Чеченија, Рамзан Кадиров (воедно и син на загинатиот Ахмад) го одбил тој предлог.
3 Демографија
Според прелиминарните податоци од пописот во градот од 2010 година, живееле 271,596 жители, односно 60,876 (28,89%) повеќе од 2002 година.
+ Движење на бројот на населението
2002, 2010
210.720, 271.596
ГРК Кавадарци

РК Кавадарци — поранешен ракометен клуб од Кавадарци, Македонија.
1 Историја
Клубот бил создаден на 20 ноември 1993 Поранешни имиња кои ги користел клубот биле ВВ Тиквеш Кавадарци и ВВ Тиквеш 06 Во текот на неговото постоење, клубот играл во Супер лигата. Клубот бил учесник во Челенџ Купот во сезоните 2005/06 и 2010/11. Во текот на сезоната 2010/11, главниот спонзор ВВ Тиквеш го откажал финансирањето на клубот. Потоа, во почетокот на 2011 година, Општина Кавадарци го презела клубот и го сменила името во ГРК Кавадарци.
Бризбејн

Бризбејн (|Brisbane) е главен и најнаселен град во австралиската држава Квинсленд. Тој е трет град според број на жители во Австралија. Според податоцит еод пописот во 2006 година во градот живееле 1.676.389 жители.
Бризбејн е еден од најзначајните градови во Австралија. Се наоѓа меѓу рамнината на Бризбејнска река и Тихи Океан, на југоистокот на Квинсленд. Градот го добил името по Томас Бризбејн, управник на Нов Јужен Велс кој таа функција ја обавувал во периодот од 1820 ди 1825 година. Градот првин бил сместен на 40 км од своето сегашно место. Претставувал село во кое живеела казнена колонија.
Колонијата во 1825 година се преселила на територијата на денешен Бризбејн. Од 1842 година градот нагло се шири. Конечно во 1859 година е одлучено градот да стане престолнина Квинсленд. Градот се развивал споро по Втората светска војна кога имал важна улога во сојузничката борба, како седиште на Југозападниот тихоокеански штаб на генералот Даглас Макартур.
1 Население
Според пописот од 2006 година во градот живееле 1.676.389 жители.
+ Број на жители во Бризбејн, 1991-2006
1991, 1996, 2001, 2006
1.145.537, 1.291.117, 1.508.161, 1.676.389
2 Бризбејн како тема во уметноста и во популарната култура
* „Битката за Бризбејн“ (''The Battle of Brisbane'') - песна на ирската рок-група „Поугс“ (''The Pogues'') од 1984 година.
Јазици во Вануату

country = Вануату
Јазиците во Вануату е поим со кој се опфаќаат сите јазици кои се зборуваат во оваа океанска држава, официјални и неофицијални. Вануату има три официјални јазика: бислама, англиски и француски. Бислама е прв јазик на голем број урбани Вануаќани. Исто така, бислама е втор јазик за голем број од населението на Вануату. Јазикот е сличен со ток писин од Папуа Нова Гвинеја.
Во Вануату се зборуваат над 100 староседелски јазици. Државата се смета како држава со најголема разновидност на јазици по глава на жител во светот. Некои од јазиците се загрозени, а некои и исчезнале. Сепак, иако има мал број на луѓе кои ги зборуваат јазиците, тие не се сметаат за особено загрозени.
1 Староседелски јазици
Во Вануату се зборуваат околу 112 староседелски јазици, од кои 3 исчезнале во минатите декади. Голем број од јазиците се именувани според островите каде се зборуваат истите. Најразновидни во јазична смисла се островите Еспириту Сано и Малакула.
2 Класификација
Сите јазици во Вануату се океански јазици.
*океански јазици
**јужноокеански јазици
***северновануатски јазици
****источновануатски јазици
****сантоански јазици
****малекулски јазици
****централновануатски јазици
*****еписки јазици
*****крајбрежномалекулски јазици
*****западносантоански јазици
***јужновануатски јазици
****анеџомско-танански јазици
*****анејтимски јазици
*****танански јазици
****еромангански јазици
**полинезиски јазици
***футунски јазици
****западнофутунски или футунско-анивански јазик
****емаејански
****мелејско-филански
3 Наводи
* Lynch, John; Crowley, Terry (2001). ''Languages of Vanuatu: A new survey and bibliography''. Research School of Pacific and Asian Studies. ISBN 0-85883-469-3
Шејди Рекордс

Шејди Рекордс (|Shady Records) е американска издавачка куќа основана во 1999 година од страна на раперот Еминем (познат и под псевдонимот ''Слим Шејди'') со помош на неговиот менаџер Пол Розенберг по успехот со албумот ''The Slim Shady LP''. Оваа куќа досега издала 21 студиски албум, од кои 14 биле одликувани со платинест сертификат од страна на Здружението на музичките сниматели на Америка. Освен Еминем, од попознатите имиња кои членуваат во Шејди Рекордс се 50 Cent, Yelawolf и D12.
Делтоид

Во геометрија, делтоид е четириаголник каде што два пара на соседни страни се складни, т.е. со иста должина.*Основна регулатива: Делтоид е потполно определен ако се знаат должините на нееднаквите страни ''a'' и ''b'' и аголот &ang;''ab'' помеѓу нив.
1 Формули
Обем, <math> + b)\,</math>
Плоштина, <math> \sin(\angle ab)</math>
Дијагонали, <math> + b^2- 2 a b \cos (\angle ab)}</math><math> - (^{d_2}/_{2})^2} + \sqrt{b^2 - (^{d_2}/_{2})^2}</math>, <math> aa}{2 + b\cos{\frac{\angle bb}{2</math><math> \sqrt{s(s-a)(s-b)(s-d_1)},\;\; (a+b+d_1)</math>, <math> aa}{2</math>
2 Дијагонали на делтоид
* Дијагоналите ''d''<sub>1</sub> и ''d<sub>2</sub>'' се меѓусебно нормални, т.е. се сечат по прав агол.
* Со дијагоналите на делтоид може да се одредува плоштината на делтоидот, но не самиот делтоид.
Различни делтоиди со исти дијагонални (ја имаат истата плоштина, но различни обеми)
2.1 Конструкција на делтоид
* Дијагоналата на делтоид која ги сврзува темињата помеѓу истите страни (на сликата означена со ''d''<sub>1</sub>) се вика главна дијагонала и е симетрала на самиот делтоид и го дели делтоидот на два складни триаголници. Тие се потполно определени со особината САС: (страна, агол, страна)=(''a'',&ang;''ab'',''b''), а главната дијагонала е третата страна.* Дијагоналата на делтоид која ги сврзува темињата помеѓу различните страни (на сликата означена со ''d''<sub>2</sub>) го дели делтоидот на два рамнокрак триаголници.
3 Посебни случаи
* Обично се бара делтоид да е испакнат многуаголник. Постојат и вдлабнати четириаголници каде што два пара на соседни страни се складни. Истите се викаат стрелки.
* Потребен и доволен услов за делтоид да е испакнат е да аголот &ang;''ab'' помеѓу страните ''a'' и ''b'', ''a''&gt;''b'' e: arccos() &lt;&ang;''ab''&lt; 180&deg;* Ромб е (испакнат) делтоид со четири еднакви страни.
* Квадрат е (испакнат) делтоид со четири еднакви агли.
4 Карактеризации
испакнат четириаголник е делтоид ако и само ако е исполнет кој било од следниве услови:
*Два пара на соседни страни се еднакви (дефиниција).
*Едната дијагонала е симетрала на другата дијагонала.*Едната дијагонала е симетрала на самиот делтоид (го дели во два складни триаголници).*Едната дијагонала е аголна симетрала на пар обратни агли.
5 Впишана кружница
Секој (испакнат) делтоид има впишана кружница, т.е. постои кружница која е тангентна на сите четири страни така што секој (испакнат) делтоид е тангентен четириаголник .
Тогаш: <math>r = (a\cos{\frac{\alpha}{2 + b\cos{\frac{\beta}{2)\frac{\sin{\frac{\alpha}{2\sin{\frac{\beta}{2}{\sin{\frac{\alpha}{2+\sin{\frac{\beta}{2}; \;\alpha = \angle aa, \; \beta = \angle bb</math>.
6 Поврзани теми
*Четириаголник
*Многуаголник
*Tангентен четириаголник
*Испакнат многуаголник
Геогебра

Геогебра е бесплатна интерактивна програма за математика вклучувајќи геометрија, алгебра, анализа и примената математика, наменета за наставници и ученици.*Геогебрата е софтвер напишан во Java, со што е достапен за повеќе платформи.
*Геогебра е динамичен софтвер за математика и математичко образование. Во гранката на геометрија, конструкциите можат да се направат на многу едноставен начин користејќи точки, вектори, отсечки, прави, сегменти, многуаголници, неравенки, конусни пресеци, имплицитни полиноми и функции. Секој од нив може да се менува динамички. Елементите можат да се внесат или променат директно на екранот или преку лентата за внесување. Постојат и огромен број на можности и команди за работење со алгебра и линеарна алгебра, статистика преку табеларен приказ како и компјутерски систем за алгебра (CAS - computer algebra system).
*Геогебра има способност да користи променливи за броеви, вектори и точки, да наоѓа изводи, интеграли на функции и цел комплет на команди како корен и екстреми.
1 Превод на македонски
Геогебра е целосна достапна на македонски јазик.
2 Институт за Геогебра на Р Македонија
Институтот за Геогебра на Р Македонија - ИГМКД е заснован во ноември 2009 г. од Меѓународниот институт за Геогебра.:Проф. д-р Линда Стојановска, раководител
:д-р Зоран Трифунов, заменик раководител
Бубачки (филм)

Бубачки — македонски кусометражен игран филм од 2004 година по сценарио и во режија на Игор Иванов-Изи, во производство на Сектор филм Скопје. „Бубачки“ е номиниран за „Златна мечка“ на Берлинскиот филмски вестивал во 2004 година и е добитник на престижниот „Златен леопард“ на фестивалот во Локарно. ''Бубачки'' успевал да се пласира помеѓу девет кусометражни филма во трката за „Оскар“, но не се здобил со номинација. Улогите ги толкуваат: Ѓорѓи Крстевски, Оливер Митковски, Лабина Митевска, Владимир Јачев и Петар Мирчевски. Кинематографер е Томи Салковски, продуцент Владимир Анасатасов, монтажер Игор Андреевски, а музиката е на Зоран Спасовски.
1 Содржина
Петар е аутистично момче што живее во сопствен свет, заштитен од очајната стварност и од дезинтеграцијата на неговото семејство. И покрај тоа, реалноста продира во неговиот свет и го уништува. Петар се одмаздува. По известувањето за татковата смрт Петар се сеќава на своето трагично детство: Таткото на Петар работи на споредна железничка станица. Тој е алкохоличар, исфрустриран од некој неуспех во шаховски турнир. Ја малтретира мајката. Поради тоа Петар живее затворен во сопствениот свет во кој доминира неговата обземеност од бубачките. Мајката си заминува, девојчето со кое Петар се дружи е уплашено од алкохолизираниот татко. Додека таткото е пијан, Петар пренасочува еден воз во погрешен колосек. Тоа е неговата одмазда.
2 Улоги
* Ѓорѓи Крстевски
* Оливер Митковски
* Лабина Митевска
* Владимир Јачев
* Петар Мирчевски
Нумеја

Нумеја (|Nouméa) — главен град на француската прекуморска територија Нова Каледонија во Тихи Океан во рамките на Малезија. Градот е основан во 1851 година од страна на британски колонисти. Французите се доселиле три години подоцна, а градот во почетокот бил казнена колонија, а потоа центар за експлоатација и трговија со никел и злато. Според пописот од 2009 година во Нумеја живеат околу 98.000 жители. Околу 50% во градот се Европејци (Французи), а има и Канаѓани (околу 23%), додека Полинезијците учествуваат со 25%. Во градот има и меѓународен аеродром, градска библиотека и др.
1 Поврзано
* Малезија
* Нова Каледонија
* Франција
Тони Наумовски

''Оваа статија е за глумецот. За фудбалерот, видете Тони Наумоски.''
Тони Наумовски (англиски: ''Tony Naumovski'', 23 мај 1977, Сиднеј, Австралија) ― австралиски глумец со македонска народност. Тој работи во Њујорк, Соединетите Држави.
1 Животопис
Наумовски е роден во Сиднеј. Својата глумечка кариера ја започнал на 16 години, кога се зачленил во една месна македонска глумечка група наречена „Талија“. Својата прва професионална улога ја одиграл во 1996 година, во претставата „''Ромео и Јулија''“ во Народниот театар во Битола.
Во 1996 година се запишал на Националната академија за театарски и филми уметности (НАТФИЗ), во Софија, во класата на Стефан Данаилов, а студиите ги завршил во 2000 година. Постдипломските студии ги завршил во 2003 година во Сиднеј. Исто така, Наумовски добил стипендија од институтот за театар и филм на Ли Стразберг.
Наумовски покрај мајчиниот македонски, зборува и англиски, српскохрватски, бугарски и руски.
2 Улоги
Наумовски глумел во „''Ова не е американски филм''“ на Сашо Павловски, каде ја играл улогата на Боксерот. Исто така, играл и во филмот „''Медена ноќ''“ на Иво Трајков и во филмот „''Панкот не е мртов''“ на Сашо Павловски. Во однос на театарската игра, Наумовски остварил улоги повеќе од 40 улоги, како на пример: „''Еден лет над театарот во Косово''“, „''Вдовицата Шејлок - Еврејката од Венеција''“, „''Цар Едип''“ итн. За улогата на Диц, СС-офицер, во претставата „''Sawbones and the Diamond Eater''“, тој бил номиниран за Наградата на Њујоршката фондација за иновативен театар, во категоријата „најдобра улога во драма“.
3 Поврзано
* Австралиски Македонци
Бедфордшир

Бедфордшир (|Bedfordshire, скрат. ''Beds.'') — церемонијална грофовија од историско потекло во источна Англија. Се граничи со грофовиите Кембриџшир на североисток, Нортхемтоншир на север, Бакингемшир на запад и Хартфордшир на југоисток.
Највисока точка е на Данстабл Даунс (243 м) на венецот Чилтернски Ридови.
Во 2002 г. пчелоносната орхидеја (''Ophrys apifera'') е избрана за грофовиско цвеќе.
Грофовијата е на 14-то место по густина на населеност во Англија. Над половина од населението живее во двете поголеми градски подрачја: Бедфорд (102.000) и Лутон (236.000).
1 Историја
Грофовијата по име првпат се среќава во 1011 г. како „Беданфордскир“ (''Bedanfordscir''), што значи „крајот на Бедфорд“, кој пак има значење „Бродот на Беда“ (''Beda's ford'') — место каде се преминува реката.
Традиционално Бедфордшир се делел на стотини стотини (''hundreds''): Барфорд, Биглсвејд, Клифтон, Флит, Мансхед, Редборнстоук, Стоден, Вајли, Виксамтри, заедно со самиот град Бедфорд и неговото подрачје.
Границите на грофовијата претрпеле неколку измени, особено во последните сто години.
2 Географија
На јужниот крај на грофовијата преовладува срт од креда познат како Чилтернски Ридови. Останатиот дел образува широк слив на реката Грејт Уз и нејзините притоки. Највеќето карпи се глинести и песочнички, и потекнуваат од периодите јура и креда, а има и варовник. Ледничките одрони од креда ги изложиле цврстите јазли од кремен во облик на чакал. Овој чакал во минатото се експлоатирал, а денес браздите се езера.
2.1 Клима
Бидејќи се наоѓа во источниот дел од Англија, Бедфордшир има релативно сува клима. Просечните врнежи во Бедфорд изнесуваат 597,6 мм годишно. Највлажен месец е октомври (62,5 мм), а најсув е февруари (36,7 мм).
Просечната ниска температура во февруари преку ноќта изнесува , додека пак дневната висока во јули изнесува . Највисоката забележана температура за последниве две децении е . Во декември 2010 г, температурата паднала под во делови од земјата (на пр. во Воберн).
3 Знаменитости
Легенда
* Бедфордски замок
* Чилтернски Ридови
* Хаутонски Дом
* Лутонски музеј и уметничка галерија
* Мосманова збирка
* Сомеришки замок
* Стоквудски музеј на ракотворби
* Животински парк Випснејд
* Воберн Еби — дом на војводата од Бедфорд
* Вобернски сафари-парк
4 Поврзано
* Бедфорд
* Грофовии во Англија
5 Наводи
*''Bedfordshire Magazine''*''Elstow Moot Hall leaflets'' on John Bunyan and 17th century subjects
*''Guide to the Bedfordshire Record Office'' 1957 with supplements.
*''History of Bedfordshire'', Bedfordshire County Council, 1969
Минстер

Минстер (|Münster) — град во сојузната држава Северна Рајна-Вестфалија, Германија.
1 Историја
Градот Минстер е основан од страна на мисионерот Лудгер, кога Карло Велики го пратил да ги крсти Фризите и Саксонците. Во 793 г. Минстерската епископија во 799 г. ја прогласил папата Лав III, а Лудгер во 805 г. бил првиот епископ. Минстер бил еден од водечките градови на Ханзеатскиот сојуз.
За време на Реформацијата, во Минстер анабаптистите ја презеле власта во побуна наречена Минстерско востание (1534-1535). Анабаптистите по преземањето на власта ги запалиле сите книги, освен Библијата, но нивната власт траела само една година.
Во Минстер и во Оснабрик во 1648 г. бил потпишан Вестфалскиот мир, со кој е ставено крај на Триесетгодишната војна. Со Минстер и државата со векови владееле спископи сè до 1803 г. Тоа била најголемата црковна територија во Светото Римско Царство. Од 1815 до 1946 г. Мистер бил престолнина на пруската покраина Вестфалија.
Во сојузничкото бомбардирање во 1944 и 1945 г. било уништено околу 63% од градот. Стариот град е уништен во Втората светска војна (91% од градот), но бил обновен во 1950-тите години.
2 Географски и демографски податоци
Градот се наоѓа на надморска височина од 60 метри. Површината на општината изнесува 302,9 км<sup>2</sup>. Во самиот град, според проценките од пописот од 2010 г. живееле 275.543 жители. Просечната густина на населението изнесува 910 жит/км<sup>2</sup>. Има регионална шифра(AGS) 5515000, NUTS (DEA33) и LOCODE (DE MSR) код.
3 Знаменитости
Во Минстер денес постојат 8 универзитети и високи училишта, како и провинциски судови. Градот е познат и по големата употреба на велосипеди.
Јапонски железници

Јапонски железници (|JRグループ; мктр. ''џејару гурупу'') — претпријатие од седум здружени членки — наследнички на државното претпријатие „Јапонски национални железници“, приватизирано во 1987 г.
Групацијата раководи со главнината на железничката мрежа во Јапонија, со голем дел од меѓуградскиот сообраќај (вклучувајќи ги големобрзинските линии на „Шинкансен“) и градскиот сообраќај во рамките на поединечни населени места.
1 Претпријатија
„Јапонски железници“ се состои од:
* седум превозници и
* две други непревозни претпријатија.
Постојат:
* шест подрачни патнички превозници и
* еден товарен превозник што ја покрива целата земја.
За разлика од други групи, „Јапонски железници“ се сочинети од независни претпријатија кои немаат главна дирекција или холдинг со централна управа.
Шесте патнички превозници се поделени по подрачја и сообраќаат во тие граници, со исклучок на извесни далекусежни линии. Таква е линијата на возот „Ширасаги“ помеѓу Нагоја и Тојама, која вози со состав на ''Западнојапонските железници'', но помеѓу Нагоја и Мајбара добива нов екипаж од ''Среднојапонските железници'', како сопственик на тој дел од пругата.
Со превоз на стоки и суровини се занимава ''Јапонско товарно железничко претпријатие''.
Покрај ова, групацијата има и две претпријатија со помошна улога кои не стопанисуваат со возови: Институтот за истражување на железничка техника и „Железнички информатички системи“.
Дејност, Претпријатие, Лого и боја, Акции, Опслужуваноподрачје, Белешка
патнички сообраќај, ''нема'', Хокаидо, стопанисува со линијата Кајкјо во Тохоку
Тохоку, Канто, Кошинецу
Токај, стопанисува со линијата Токаидо Шинкансен во Канто и Кансај
Хокурику, Кансај, Чугоку, стопанисува со линијата Санјо Шинкансен на Кјушу
''нема'', Шикоку
''нема'', Кјушу
товарен сообраќај, ''нема'', цела Јапонија
научно-истражувачка, ''нема''
информатички услуги, ''нема''
2 Поврзано
* JR-Maglev
* Шинкансен
* Железнички транспорт во Јапонија
3 Наводи
* —
Поатје

Поатје (|Poitiers) — град во Франција, главен град на департманот Вјена во регионот Аквитанија-Лимузен-Поату-Шаранта. Според податоците од 2006 г. местото имало 88.776 жители. Познат е како универзитетски град со над 27.000 студенти. Градот се наоѓа на реката Клен.
1 Историја
За време на стариот Рим, Поатје бил значаен град со голем амфитеатар и бањи.
Во Бица, кај Поатје од 10 октомври 732 г., франкискиот водач Карло Мартел го запрел продорот на Маврите кон Средна Европа.
Францускиот крал Јован II Добриот, бил поразен и заробен од Англичаните во Битката кај Поатје во 1356 г. Поатје бил главен град на историската област Поату, од каде владееле грофовите на Поатје.
2 Знаменитости
Во Поатје постојат 78 заштитени културни споменици, посебно од времето на романската архитектура (романика).
* Крстилница „Св. Јован“ од IV век, втора најстара црква во Франција
* Палата на правдата во Поартје било седиште на Аквитанија
* Црква Нотр Дам ла Гранд, најстара романтичка црква во Европа.
* Катедралата во Поатје, Катедрала Св. Петар од XII век
* Музеј Сен Кроа
* Црква Сен Илер ле Гранд од XI век
* Футуроскоп, забавен парк кој ја презентира модерната вузиелна технологија за комуникација. Се наоѓа на околу 10 километри северно од Поатје.
Оберхаузен

Оберхаузен (гер. Oberhausen) — град во сојузната германска држава Северна Рајна-Вестфалија. Има регионална шифра (AGS) 5119000, NUTS (DEA17) и LOCODE (DE OBE) код. Има 214,024 жители (според пописот од 2010 година). Низ градот тече реката Емшер.
Оберхаузен настанал во средината на 19 век како град на рудници и челичани. Последна челичана е затворена во 1997 година. Од тогаш, градот се обидува да се наметне како трговски и туристички центар.
1 Географски и демографски податоци
Градот се наоѓа на надморска височина од 42 метри. Површината на општината изнесува 77,1км<sup>2</sup>. Во самиот град според проценките од пописот од 2010 година, живееле 214,024 жители. Просечната густина на населеност изнесува 2,776 жители на км<sup>2</sup>.
2 Историја
Оберхаузен во 1847 година бил наречен така по железничката станица која го добила името по замокот Оберхаузен. Новото населено место е формирано во 1862 година во рекот на приливот на населени од локалните рудници на јаглен и челик. Наградени за градски права во 1874 година, Оберхаузен апсорбира неколку соседни населени места како Алстаден, делови од Стирум и Думпетен во 1910 година. По што во 1901 година станал град. Оберхаузен ги приклучил и градовите Стеркада и Осрефелд во своја надлежност во 1929 година. Постројките на синтетскиот јаглен се бомбардирани во нафтната кампања во Втората светска војна, а американските сили стигнале до постројките на 4 април 1945 година.
Оберхаузен претежно бил фокусиран на рударско производство и челик до 1960 година. Последниот рудник за јаглен е затворен во 1992 година, а големата топилница за железо и челик Тисен е затворена во 1997 година со што се затворени околу 50,000 работни места. Алтенберг цинкарата е затворена во 1981 година, за да ја преземе музејот на индустријата на Рајна во 1984 година, а отворен во 1997 година. Во 1954 година градот станал домаќин на Меѓународниот фестивал на краток филм Оберхаусен, а во 1982 година Дојчер Филмпрес доделила награда на групата која го напишала манифестот.
Бен Вотсон

Бен Вотсон (роден на 9 јули 1985 година) — англиски фудбалер кој игра за Вотфорд како играч од средниот ред. Тој претходно играл за Кристал Палас и за Виган Атлетик, а имал и периоди на заем во Квинс Парк Ренџерс и Вест Бромвич Албион. Тој, исто така ја претставувал Англија во селекцијата до 21 година.
Вотсон го освоил ФА Купот со Виган, откако во финалето на ова натпреварување 2013 година го постигнал единствениот гол на натпреварот во судиското продолжение за да му донесе победа на својот тим против Манчестер Сити. Ова била прв титула за Виган во ФА Купот.
1 Титули
1.1 Виган Атлетик
*ФА Куп (1) : 2012-13
Кавасаки

Кавасаки (јап. 川崎市) — град во Јапонија во перфектурата Канагва. Според пописот на населението од 2005 година во градпт живееле 1,327,009 жители. Градот се наоѓа меѓу Токио и Јокохама и така го формира Големиот Токиo, најнаселените подрачја на земјата. Кавасаки е најгусто населен град во Јапонија со 9,465 жители на километар квадратен.
1 Население
Според податоцит еод пописот во 2005 година, во градот живееле 1,327,009 жители.
+ Кретање броја становника
1995., 2000., 2005.
1.202.820, 1.249.905, 1.327.009
Ин

Ин (|Inn; |En); |Aenus) — река во Швајцарија, Австрија и Германија, десна притока на Дунав. Долга е 517 км, а највисока точка во сливот е планината Бернина (4.049 м).
1 Географија
Реката извира во Швајцарските Алпи, западно од Санкт Мориц во областа Енгадин, која е наречена по реката (реторомански ''Engiadina'': „инска градина“). Веднаш потоа, реката тече низ најголемите езера по течението: Зилското и Силвапланското. Потоа оди североисточно, влегува во Австрија, а од Ландек оди на исток низ покраината Тирол и нејзиниот главен град Инсбрук („мост на Ин“). Потоа преминува во Баварија кај Куфштајн.
На баварска територија реката оди на север и минува из градовите Розенхајм, Васербург на Ин и Валдкрајбург, па врти на исток, оди низ Милдорф на Ин и Нојетинг, а потоа се проширува благодарение на двете поголеми притоки Алц и Залцах.
Оттука до Дунав, реката ја образува границата помеѓу Германија (Баварија) и Австрија (Горна Австрија). Во последниот дел од течението се сместени градовите Зимбах на Ин, Браунау на Ин и Шердинг. Во градот Пасау, Ин конечно се влева во Дунав.
Меѓу бројните помали градови по течението се Браунау на Ин (Австрија), родно место на Адолф Хитлер и Марктл (Германија), родно место на папата Бенедикт XVI. Реката Ин е единствената река што извира во Швајцарија и завршува во Црното Море (преку Дунав).
2 Галерија
Географ

Географ — научен работник што се занимава со изучување на географијата — наука за природата и општеството на Земјата.
Иако во минатото географите биле познати по изработувањето на карти, оваа дисциплина е во доменот на географската гранка наречена картографија. Географите ја изучуваат животната околина, човечкото општество и заемниот однос на овие две целини.
Физичките географи се посветени на изучување на природата, додека пак антропогеографите се занимаваат со општеството. Денес сите географи се користат со географски информациски системи (ГИС) во надлежност на локални, обласни и државни служби како и еколошки организации и градежни претпријатија.
1 Полиња на изучување
Во географијата постојат две главни полиња на изучување, кои потоа се делат на повеќе помали:
* физичка географија: геоморфологија, хидрологија, глациологија, биогеографија, климатологија, метеорологија, педологија, океанографија, геодезија и еколошка географија.
*антропогеографија: урбна географија, културна географија, стопанска географија, политичка географија, историска географија, маркетиншка географија, медицинска географија и општествена географија.
2 Поврзано
* Географија
* Картографија
* Антропогеографија
* Список на географи
* Физичка географија
* Наука за Земјата
UTC-04:30

UTC−04:30 е часовен појас со отстапување од −04:30 од UTC. Се применува само во Венецуела, почнувајќи од 9 декември 2007 г. Претходно, во земјата важел појасот UTC−04.
1 Како стандардно време (цела година)
* (VET)
Миранда (месечина)

Миранда е месечина на Уран која кружи околу планетата на растојание од околу 129.850 км. Миранда има приближно кружна форма, со димензии од 480х468х466, со просечен пречник од 472 км. Масата на оваа месечина е 6,59 × 10 <sup>19</sup> кг. На Миранда е измерена максимална температура од 86 K (-187°Ц).
Откриена е од Џерард Кајпер во 1948 година. Војаџер 2 е единственото летало што ја посетило Миранда.
1 Состав и релјеф
Миранда е изградена од карпи и воден мраз. Иако е најмалата од петте големи месечини на Уран, Миранда има најинтересен релјеф. Нејзината површина е сложена мешавина на различни типови на терен. Едни покрај други се наоѓаат нејзините долини, карпи, пукнатини, кратери и кањони.
Највпечатлив детаљ на површината на Миранда е светлиот облик во форма на латинската буква V, позната како Шеврон. Заедно со Шеврон, се забележуваат и нејзините планини и пукнатини. Некои кањони се длабоки 20 метри, а е снимена и стрмна карпа висока 5 метри.
1.1 Потеклото на релјефните одлики
Според постара теорија, разновидноста на релјефот на Миранда е резултат на повеќе удари од месечини во раната историја. Со секој удар, делови од јадрото и кората на Миранда се мешале. Подоцнежното издигнување на делумно стопениот мраз од внатрешноста го предизвикал познатиот Шеврон.
Според понова теорија, сегашниот изглед на Миранда не бил многу под влијание на големите тела, туку на тектонската активност. Веројатната претпоставка е дека приливните сили се одговорни за тоа, како во Јупитеровата месечина Европа.
Иако Миранда не е во резонанција со ниту една друга месечина денес (како што е случајот со Европа), таквата резонанција можеби постоела во минатото. Резонанција на две месечини е појава во која месечините се среќаваат во нивната орбита околу матичната планета (т.е. внатрешниот го престигнува надворешниот) секогаш на исто место. Плимните сили предизвикуваат формирање на плимна вдлабнатина - искривување на месечината, што создава триење. Триењето ги загрева внатрешните делови и го топи мразот внатре, кој потоа се крева кон површината. Резонанцијата гарантира дека месечината секогаш се движи по истата оска, така што ефектот се акумулира со текот на времето.
Поради менувањето на патот на месечината, резонанцијата исчезнала и Миранда го загубила изворот на енергија за тектонски активности, поради што нејзиното раслојување (планетарна диференцијација) никогаш не завршило.
Порто Алегре

Порто Алегре (порт. Porto Alegre, „весело пристаниште“) — град во Бразил и главен град на државата Рио Гранди ду Сул. Според проценките од 2007 година во градот живееле 1,420,667 жители. Со 3,8 милиони жители во поширокото градско подрачје, тоа е еден од најголемите градови во Бразил, економски и културен центар на југот од земјата.
Порто Алегре е оддалечен 1063 километри од Буенос Аирес, 890 километри од Монтевидео и 1109 километри од Саун Пауло.
Споредената студија на ООН, утврдила дека Порто Алегре е град со најдобар квалитет на животот меѓу поголемите градови во Латинска Америка.
Градот настанал како пристаниште на местото каде пет реки се влеваат во езерото Гујаба, според кои таа е дел од Лагуна Патос (Lagoa dos Patos).
Порто Алегре на 26 март 1772 година го основале Португалци од Азора. Официјално станал град во 1809 година. Во 19 век тука се доселувале многу германски, полски и италијански емигранти.
Во последниве години, Порто Алегре бил домаќин на Светскиот социјален форум, иницијатива на неколку невладини организации. Градот станал познат по тоа што е првиот град кој спроведува партиципативно буџетирање. Деветтото Собрание на светскиот совет на црквите се одржал во Порто Алегре во 2006 година. Од 2000 година, Порто Алегре исто така е домаќин на најголемиот светски слободно софтверски настан, наречен FISL.
Градот бил еден од градовите домаќини на Светско Првенство во фудбал во 2014 година, откако претходно бил домаќин на Светското Првенство во 1950 година. Порто Алегре, како и јужниот регион на Бразил, имаат ниски стапки на криминал според бразилските стандарди
1 Пораст на население
;Менување на демографијата на градот Порто Алегре
''Извор: Planet Barsa Ltda. ''
Противотров

Противотров (или антидот) е средство со кое се поништува или се намалува дејтвото на некој отров. Може да делува на еден отров (специфичен) или на повеќе (неспецифичен). Некои противотрови истовремено се и отрови и треба внимателно да се употребуваат.
Sepultura

Sepultura (на португалски: „гроб“) е бразилски метал бенд од градот Бело Хоризонте, основан во 1984 година. Оваа музичка група извршила големо влијание врз екстремните подвидови на метал музиката во доцните 80-ти и во текот на 90-тите години од минатиот век. Нејзиниот стил се смета за дет/треш, со повремени елементи од ну метал и хардкор панк.
Групата била основана од браќата Кавалера, кои повеќе не се во бендот. Од првичните членови останале само басистот Пауло Пинто и гитаристот Андреас Кисер, додека нешто подоцна им се приклучил и Дерик Грин како вокал. Во досегашната кариера групата има издадено 13 студиски албуми, кои се продале во 20 милиони примероци на светско ниво.
1 Дискографија
;Студиски албуми
*''Morbid Visions'' (1986)
*''Schizophrenia'' (1987)
*''Beneath the Remains'' (1989)
*''Arise'' (1991)
*''Chaos A.D.'' (1993)
*''Roots'' (1996)
*''Against'' (1998)
*''Nation'' (2001)
*''Roorback'' (2003)
*''Dante XXI'' (2006)
*''A-Lex'' (2009)
*''Kairos'' (2011)
*''The Mediator Between the Head and Hands Must Be the Heart'' (2013)
*''Machine Messiah'' (2017)
*''Quadra'' (2020)
Ресурси

Ресурси во општо земено значење се материјални и нематеријални вредности на општествената заедница која стои на располагање и можат да бидат користени за реализација на различни програми на социјалната работа. Постои и поделба на човечки ресурси како и објекти или услуги кои помагаат во грижата за клиентот или ги задоволуваат неговите потреби. Основата вештина во социјалната работа во заедницата е познавање на постоечки ресурси и нивно активирање во корист на клиентот. За ресурси исто така се сметаат и услуги на други службеници, владини програми, волонтерски активности, групи за самопомош или поединци во заедницата кои имаат вештини, квалификации и мотивација за да помогнат на клиентот.
1 Поврзано
* Природни ресурси